آکتوال، مدنیت، سیاست، ایقتیصادیات و سوسیال پروبلئم‌لره حل یول‌لاری آختارماق مقصدیله یوزلرله قلوبال دوشونجه لیدرینی بیر آرایا گتیرن و بو ایل سایجا ایکینجی‌سی کئچیریلن TRT World  فورومو باشلادی.
آنادولو" خبر آژانسی‌نین قلوبال خبرلشمه طرفداشی اولدوغو "پارچالانمیش دونیادا باریش و تهلوکه‌سیزلیگی یئنی‌دن دوشونمک" موضوعسو ایله تشکیل ائدیلن TRT World  فورومو ایستانبولدا کئچیریلیر.
حاضرلیق‌لاری بیر ایله یاخیندیر داوام ائدن فورومدا بو ایل 12 قاپا‌لی، 10 آچیق ایجلاس تشکیل ائدیله‌جک.
فورومدا دونیانین دؤرد طرفیندن گلن آلتی یوز قلوبال دوشونجه لیدری باریش شرایطینده یاشاماغین فورمول‌لارینی آختارا‌جاق.
ترور هوجوم‌لاری، اینسانی بحران‌لار و وطنداش محاربه‌لری اوزون‌دن پارچالانمیش بیر دونیادا باریش و تهلوکه‌سیزلیک برقرار ائدیله بیلرمی؟ TRT World دا محض بو سوالا جاواب آختاریلا‌جاق.
بؤلگه‌نین ان نفوذلو و اعتبارلی تدبیرلرین‌دن بیری کیمی قبول ائدیلن TRT World  فورومونون آچیلیش ایجلاسیندا تورکیه بؤیوک میللت مجلیسی‌نین صدری بینالی ییلدیریم ایله ترت-نین باش مودیری ابراهیم ارن چیخیش ائدیرلر.
